Sea of Love (filma)

Sea of Love (euskaraz Maitasun Itsasoa), 1989ko Harold Becker estatubatuarrak zuzendutako neo noir thriller film bat da. Al Pacino, Ellen Barkin eta John Goodman aktoreek antzeztu zuten.

Argumentua 

AEB, New York, gizon bat biluzik, "Sea of Love" abestiaren doinuaz eta garondoan tiroa duela hilik agertu da. Frank Keller (Al Pacino) polizia detektibeak kasua argitzeko ardura jaso du eta hiltzailea emakume bat delako susmoa dauka. Sherman Touhey (John Goodman) lankideak antzeko kasu baten ardura dauka eta Franken teoriarekin bat egiten du. Bi biktimek kontaktu-aldizkari batean bertso-iragarkiak jarri zituzten. Handik gutxira, beste gizon batek aldizkari berdinean antzeko iragarkia ipini eta aurreko bi biktimen antzera hilik agertuko da. Hortaz, hiltzailea nor den jakiteko modu bakarra egongo da: aldizkari berdinean bertso-iragarki bat jartzea. Honela, Frankek iragarkia jarri eta hainbat emakumeekin zitak izango ditu, azkenean Helen Cruger (Ellen Barkin) emakume dibortziatu eta sentsuala ezagutu arte.

Aktoreak 
 Al Pacino: Frank Keller detektibea
 Ellen Barkin: Helen Cruger
 John Goodman: Sherman Touhey detektibea
 Michael Rooker: Terry Cruger
 William Hickey: Frank Keller Sr.
 Richard Jenkins: Gruber
 John Spencer: Esparru burua
 Michael O'Neill: Raymond Brown
 Lorraine Bracco: Denice, Kellerren emazte ohia (kameoa)
 Samuel L. Jackson: Gizon beltza (kameoa)

Kanpo loturak 
 IMDBko fitxa irakurgai 

Harold Beckerrek zuzendutako filmak
Ameriketako Estatu Batuetako filmak
Neo-noir
Thrillerrak
Detektibe filmak
Film erotikoak
Serieko hiltzaileei buruzko filmak
New Yorken girotutako filmak
1980ko hamarkadan girotutako filmak